CELEX: 32015R0020
Language: fi
Date: 2015-01-05 00:00:00
Title: Komission täytäntöönpanoasetus (EU) 2015/20, annettu 5 päivänä tammikuuta 2015 , tiettyjen tavaroiden luokittelusta yhdistettyyn nimikkeistöön

8.1.2015   
            
            
               FI
            
            
               Euroopan unionin virallinen lehti
            
            
               L 4/7
            
         KOMISSION TÄYTÄNTÖÖNPANOASETUS (EU) 2015/20,
   annettu 5 päivänä tammikuuta 2015,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä tammikuuta 2015.
      
         
            Komission puolesta,
         
         
            puheenjohtajan nimissä
         
         Heinz ZOUREK
         
            Verotuksen ja tulliliiton pääosaston pääjohtaja
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Elektroninen laite (ns. mediapalvelin), jossa on 2 TB:n sisäänrakennettu Flash-muisti, kiintolevy, jonka tallennustila on 4 TB, ja MPEG-prosessori eri muodossa oleville videoille, kuvalle ja äänelle.
                  Laitteessa on muun muassa seuraavat liitännät:
                  
                              —
                           
                           
                              kaksi 1GbE:n (GigaBit Ethernet) kuparista vastaanottoporttia vastaanottoa varten,
                           
                        
                              —
                           
                           
                              kaksi 10GbE:n SFP-tyyppistä (Small Form-factor Pluggable) suoratoistoporttia siirtoa varten,
                           
                        
                              —
                           
                           
                              kaksi 1GbE:n kuparista hallintaporttia laitteen hallintaan,
                           
                        
                              —
                           
                           
                              kaksi USB-porttia.
                           
                        Laite käyttää seuraavia mediamuotoja:
                  
                              —
                           
                           
                              MPEG-2 TS ja MPEG-4 (H.264),
                           
                        
                              —
                           
                           
                              vaihteleva bittinopeus (VBR) ja vakiobittinopeus (CBR),
                           
                        
                              —
                           
                           
                              teräväpiirto (HD) ja vakiopiirto (SD).
                           
                        Laite toistaa enimmillään 2 500 suoratoistoyhteyttä nopeudella 3,75 Mbit/s.
                  Laitetta käyttävät kaapeli- tai internettelevision tarjoajat multimediatuotteiden tilausjakelussa kuluttajille.
                  Multimediatuotteita, kuten videojaksoja, kuvia, ääntä ja tietoja vaihdetaan (vastaanotetaan ja lähetetään) palveluntarjoajien verkkoon asennettujen mediapalvelimien välillä. Laite tallentaa vastaanotetun sisällön ja lähettää sen tilauksesta OTT:n (Over the Top Technology) kautta suoratoistona asiakkaan päätelaitteeseen, esimerkiksi televisiovastaanottimiin, automaattisiin tietojenkäsittelykoneisiin, pelikonsoleihin tai matkapuhelimiin.
               
               
                  8525 60 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön sekä CN-koodien 8525 ja 8525 60 00 nimiketekstien mukaan.
                  Laite on suunniteltu suorittamaan kahta tai useampaa vaihtoehtoista toimintoa (nimikkeen 8517 televiestintä, nimikkeen 8521 videosignaalien tallennus- tai toisto ja nimikkeen 8525 lähetys). Laitteen pääasiallista toimintoa XVI jakson 3 huomautuksen merkityksessä ei ole mahdollista määritellä, koska kaikki toiminnot ovat yhtä tärkeitä laitteen käytön kannalta. Näin ollen se on luokiteltava kyseeseen tulevista nimikkeistä numerojärjestyksessä viimeiseen. Sen vuoksi sitä ei voida luokitella nimikkeisiin 8517 tai 8521.
                  Koska laite ei ainoastaan lähetä vaan myös vastaanottaa videosisältöä (televisiosignaaleja) palveluntarjoajien verkossa muista mediapalvelimista, sitä ei voida luokitella alanimikkeeseen 8525 50 00.
                  Laite on sen vuoksi luokiteltava CN-koodiin 8525 60 00 lähettimeksi, jossa on yhteenrakennettu vastaanotin.